Zaldiar effervenscens a iné lieky
Dobrý deň. Môžem dat mame tento liek, ked uziva citalec10, haloperodol kvapky 10kvap,tiapridal pp  1/2 tab? Je veľmi nepokojna, zle spi,. Ma 95 rokov. Dakujem
Dobrý deň.
Ďakujeme za Vašu otázku.
Zaldiar effervescens je liek, ktorý obsahuje fixnú kombináciu dvoch liečiv tlmiacich bolesť, paracetamolu a tramadoliumchloridu, ktoré spoločne pôsobia na tlmenie bolesti.
Pri súčasnom podávaní Zaldiar effervescens s vyššie spomínanými liekmi sa vyskytujú viaceré interakcie popisované ako stredne závažné, až závažné. K najzávažnejšej interakcii dochádza pri súčasnom podávaní tramadolu spolu s liečivami tlmiacimi centrálnu nervovú sústavu (obsiahnuté v liekoch Haloperidol a Tiapridal), pretože sa môže zvyšovať ich centrálne tlmivý účinok. Kombinácia sa neodporúča. Ak je nevyhnutná a lekárom schválená, je potrebné dôkladné sledovanie životných funkcií u pacienta.
V prípade, že lekár predpisujúci Zaldiar nemal informáciu o užívaní spomínaných liekov,  odporúčam kontaktovať lekára a poradiť sa s ním o vhodnejšom prípravku tlmiacom bolesť.
Prajem pekný zvyšok dňa.
S pozdravom
Mgr. Barbora Bičanovská